BPCG ลงนามเข้าซื้อหุ้นพลังงานลมในฟิลิปปินส์ ขนาด 36MW
BPCG ลงนามเข้าซื้อหุ้นพลังงานลมในฟิลิปปินส์ กำลังการผลิตที่ดำเนินการแล้ว 36MW และอยู่ระหว่างพัฒนา 14MW
30 ม.ค. 2560

บริษัท บีซีพีจี จำกัด (มหาชน) หรือ BPCG เปิดเผยว่า ตามที่ที่ประชุมคณะกรรมการบริษัทเมื่อ 30 พ.ย.59 มีมติอนุมัติให้บริษัทเข้าลงทุนในโครงการผลิตไฟฟ้าจากพลังงานลมในฟิลิปปินส์นั้น ขณะนี้บริษัทได้ลงนามในเงื่อนไขการเข้าซื้อกิจการ (Term Sheet) กับบริษัท CAIF III Pte.Ltd. เพื่อเข้าซื้อเงินลงทุนทั้งหมดในบริษัท CapAsia ASEAN Wind Holding Cooperatief U.A. ประเทศเนเธอร์แลนด์ เมื่อวันที่ 27 ม.ค.60 ซึ่งเป็นวันลงนามในเงื่อนไขดังกล่าว โดยบริษัทจะแจงราคาซื้อขายสุดท้ายในภายหลัง แหล่งเงินที่ใช้จากกระแสเงินสดภายในบริษัท
ทั้งนี้ CapAsia ASEAN Wind เป็นบริษัทโฮลดิ้งที่ถือหุ้นในสัดส่วน 40% ในบริษัท PetroWind Energy (PWEI) ซึ่งเป็นบริษัทจดทะเบียนในประเทศฟิลิปปินส์ และประกอบธุรกิจโรงไฟฟ้าพลังงานลม โดยมีโรงไฟฟ้าพลังงานลมที่เปิดดำเนินการแล้วขนาด 36 เมกะวัตต์ และมีโครงการที่อยู่ระหว่างพัฒนา 14 เมกะวัตต์ ตั้งอยู่ที่เมือง Nabas ของฟิลิปปินส์ 